— Фіналам конкурсу жыццё праекта не заканчваецца. Фінал — гэта толькі дадатковая веха, адпраўная кропка для развіцця праекта, — адзначыў кіраўнік конкурсу Аляксандр Скрабоўскі. Дарэчы, падаць заяўку на ўдзел у наступным сезоне найбуйнейшага конкурсу сацыяльных праектаў у Беларусі Social Weekend можна будзе ўжо ў канцы жніўня. У заяўцы дастаткова апісаць праблему, з якой вы сутыкнуліся, прапанову па яе вырашэнні і першыя крокі па рэалізацыі праекта.